CELEX: 62017TN0231
Language: ro
Date: 2017-04-20 00:00:00
Title: Cauza T-231/17: Acțiune introdusă la 20 aprilie 2017 – SE/Consiliul

3.7.2017   
            
            
               RO
            
            
               Jurnalul Oficial al Uniunii Europene
            
            
               C 213/31
            
         Acțiune introdusă la 20 aprilie 2017 – SE/Consiliul
   (Cauza T-231/17)
   (2017/C 213/43)
   Limba de procedură: franceza
   
      Părțile
   
   
      Reclamant: SE (reprezentant: N. de Montigny, avocat)
   
      Pârât: Consiliul Uniunii Europene
   
      Concluziile
   
   Reclamantul solicită Tribunalului:
   anularea
   
               —
            
            
               deciziei Unității drepturi individuale din 22 iunie 2016 prin care i se refuză recunoașterea drept copil aflat în întreţinere a nepoatei sale;
            
         
               —
            
            
               în măsura necesară, a deciziei explicite din 24 ianuarie 2017 de respingere a reclamației introduse la 19 septembrie 2016;
            
         astfel,
   
               —
            
            
               declararea faptului că nepoata reclamantului se află în întreținerea acestuia, în temeiul articolului 2 alineatul (2) al treilea paragraf din anexa VII la statut începând din 13 iunie 2016;
            
         
               —
            
            
               recunoașterea în favoarea nepoatei reclamantului a beneficiului asigurării prin casa de asigurări (RCAM) prin intermediul reclamantului începând din 13 iunie 2016;
            
         
               —
            
            
               obligarea pârâtului la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamantul invocă trei motive.
   
               1.
            
            
               Primul motiv, întemeiat pe o eroare de drept, precum și pe erori de apreciere și de interpretare a articolului 2 alineatul (2) al treilea paragraf din anexa VII la Statutul funcționarilor, pe care Consiliul le-ar fi săvârșit la adoptarea deciziilor atacate
            
         
               2.
            
            
               Al doilea motiv, întemeiat pe încălcarea principiului bunei administrări
            
         
               3.
            
            
               Al treilea motiv, întemeiat pe încălcarea articolului 24 din Carta drepturilor fundamentale